**Osnovna škola:** Nedelišće

**Nastavni predmet:** Katolički vjeronauk

**Učitelj:** Josip Jelušić

**Razredni odjel:** 8.

**Redni br. pripreme:** 7.

**Cjelina:** I. RASTIMO U DOBI, MUDROSTI I MILOSTI

**Tema:** RAZLIČITI POZIVI, A ISTI DUH

**Podtema:** Životno zvanje i poziv

**Odgojno-obrazovni ishodi učenja:**

* Učenik prepoznaje svoje talente te otkriva vlastiti životni poziv.
* Učenik prosuđuje vlastita ponašanja i stavove te ponašanja i stavove u svojoj sredini, u svjetlu Isusovog primjera.
* Učenik tumači kršćansko shvaćanje rada u kontekstu dostojanstva ljudske osobe.
* Učenik predlaže načine kršćanskoga djelovanja u svjetlu društvenoga nauka Crkve i uključuje se u aktivnosti kojima može doprinijeti ostvarivanju navedenih vrednota ili surađuje s drugim učenicima u provedbi aktivnosti/projekta.
* Učenik predlaže načine i uključuje se u aktivnosti kojima primjenjuje navedene vrednote u svome životu i zajednici.

**TIJEK NASTAVNOG SATA**

**UVODNI DIO**

Oče naš…

* **Motivacija:**

**Pregled domaćih zadaća**: Učenici su imali za domaću zadaću zadatak osmisliti i nacrtati dva simbola: jedan za zaljubljenost, drugi za ljubav.

Ponavljanje: Kratko ponoviti gradivo s prošlog susreta.

Uvod u novu temu: Učenici, na upit vjeroučitelja, govore o tome što bi htjeli biti u budućnosti, kojim se zanimanjem žele baviti. Zašto baš time?

Najava teme: Razgovarali smo o vašim, možda, budućim zanimanjima. Sigurno ste čuli kako se uz pojam zanimanje govori i o životnom pozivu, zvanju, … U današnjoj ćemo temi koja ima naslov: RAZLIČITI POZIVI, A ISTI DUH, kroz prvu podtemu otkriti značenje tih pojmova, pod naslovom: Životno zvanje i poziv

**SREDIŠNJI DIO**

* **Tekst i razgovor:**

**Učenik čita** tekst drugi odlomak tekst iz udžbenika, str. 32. naslovljen Svaki poziv može te voditi u nebo, kako bi uočili razliku između pojmova zvanje, zanimanje, poziv.

Učenik u bilježnicu zapisuje navedene pojmove.

Učenik glasno čita tumačenje navedenih pojmova.

Učenik samostalno čini kratke bilješke za svaki od navedenih pojmova.

Učenik, u tišini, čita tekst iz udžbenika pod naslovom Daj Bogu najbolje od sebe, str. 23.

Učenik govori, na temelju pročitanog teksta, što je važno kako bi izbrao pravo zvanje.

Učenik zapisuje u bilježnicu nekoliko natuknica važnih za izbor pravog zvanja.

* **Zadatak - psiho-test:**

Učenici će riješiti psiho-test, digitalni udžbenik, str. 22, pod ikonom smješka!

**Kod:**



* **Tekst:**

„Životno zvanje i poziv“, udžbenik, str. 22-23.

Razgovor

* **Bilježnica:**

**Naslov:** Životno zvanje i poziv

**Zvanje** – ono što je čovjek završio školovanjem.

**Zanimanje** – ono što čovjek radi

**Poziv** – ukupno čovjekovo djelovanje po kojem ostvaruje smisao svoga života

Kršćani imaju poziv na svetost i osluškuju u srcu što im Bog govori.

**ZAVRŠNI DIO**

* **Aktualizacija:**

- Kako čovjek kroz zanimanje može ostvarivati svoj poziv? Obrazloži!

- U kojim zanimanjima se najviše prepoznaju takvi pozivi? (liječnik, svećenik, časna sestra…)

* **Domaća zadaća:**

Učenici će prepisati i dovršiti sljedeću rečenicu u svojim bilježnicama:

Želio/Željela bih biti po zanimanju \_\_\_\_\_\_\_\_\_\_, ali imam i poziv (za) \_\_\_\_\_\_\_\_\_\_\_\_\_\_\_\_\_\_\_\_\_\_\_.

* **Samovrednovanje:**

Učenici koji su shvatili gradivo će se ustati, a oni kojima nije najjasnije će ostati sjediti.

* **Molitveni završetak:**

Anđele, čuvaru mili…